10. การควบคุมภายใน

บริษัทฯ ให้ความสำคัญต่อการมีระบบการควบคุมภายในที่ดี โดยมีสายงานตรวจสอบเป็นหน่วยงานหลัก
ในการสอบทานและเสนอแนะระบบการควบคุมภายในให้มีความเหมาะสมเพียงพอต่อสภาพแวดล้อมที่เปลี่ยนแปลง
รวมทั้งมีการสอบทานประสิทธิผลของระบบการควบคุมภายในของบริษัทฯและบริษัทย่อย
และติดตามให้มีการ ปรับปรุงแก้ไขข้อบกพร่องที่พบจากการตรวจสอบอย่างต่อเนื่อง
เพื่อเป็นการป้องกันความเสียหายที่อาจจะเกิดขึ้นกับบริษัทฯ และบริษัทย่อย
ดูแลรักษาทรัพย์สินให้มีการนำไปใช้อย่างมีประสิทธิภาพ และควบคุมดูแลการปฏิบัติงานในด้านต่างๆ
ให้เป็นไปตามกฎหมาย ข้อบังคับของทางราชการ และระเบียบปฏิบัติงานของบริษัท
ในขณะเดียวกันได้ให้ความสำคัญต่อข้อเสนอแนะหรือข้อคิดเห็นทั้งจากผู้สอบบัญชีและผู้ตรวจสอบของทางการเพื่อพัฒนาระบบการควบคุมภายใน
การปฏิบัติงาน และการบริหารจัดการความเสี่ยงของบริษัทฯ ให้มีประสิทธิภาพ
และประสิทธิผลมากยิ่งขึ้น
นอกจากนี้เพื่อให้สายงานตรวจสอบมีความเป็นอิสระสามารถทำหน้าที่ตรวจสอบและถ่วงดุลได้อย่างเต็มที่
บริษัทฯ จึงกำหนดให้สายงานตรวจสอบรายงานผลการตรวจสอบโดยตรงต่อคณะกรรมการตรวจสอบ

ในการประชุมคณะกรรมการบริษัทฯ ครั้งที่ 2/2550 เมื่อวันที่ 28 กุมภาพันธ์ 2550
โดยมีกรรมการตรวจสอบ 3 ท่าน เข้าร่วมประชุมด้วย
คณะกรรมการได้ประเมินระบบการควบคุมภายในโดยพิจารณาจากรายงานคณะกรรมการตรวจสอบ
และจากการประเมินผลการควบคุมภายในโดยคณะกรรมการบริหารและผู้บริหารของสายงานบัญชีกลุ่มธนชาต
ตามแบบประเมินของสำนักงานคณะกรรมการกำกับหลักทรัพย์และตลาดหลักทรัพย์ สรุปความ เห็นว่า
การควบคุมภายในของบริษัทฯ ในด้านต่างๆ ได้แก่ องค์กรและสภาพแวดล้อม การบริหารความเสี่ยง
การ ควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
และระบบการติดตาม
มีการควบคุมภายในที่รัดกุมเพียงพอในการที่จะป้องกันความเสี่ยงและความเสียหายที่อาจเกิดขึ้นกับบริษัทฯ
และบริษัทย่อย

รายงานจากคณะกรรมการตรวจสอบ

คณะกรรมการตรวจสอบ ได้รับการแต่งตั้งจากคณะกรรมการบริษัท มีจำนวน 3 ท่าน
ทุกท่านเป็นกรรมการอิสระ และไม่ได้เป็นผู้บริหารของบริษัทฯ เป็นผู้ทรงคุณวุฒิด้านบัญชี ด้านการเงิน
และมีประสบการณ์ด้านสถาบันการเงิน และองค์กรขนาดใหญ่มานาน ประกอบด้วย

  นายสมมาตร พูนภักดี ประธานกรรมการ

  นางศิริเพ็ญ สีตสุวรรณ กรรมการ

  นางจันทิมา จตุรภัทร์ กรรมการ

คณะกรรมการตรวจสอบ
มีหน้าที่และความรับผิดชอบตามที่ได้รับมอบหมายจากคณะกรรมการบริษัทและตามหลักเกณฑ์ของหน่วยงานกำกับของทางการ
ซึ่งได้ระบุไว้ในกฎบัตรตามที่คณะกรรมการบริษัทกำหนด ได้แก่ เรื่องสอบทานงบการเงิน
การกำกับดูแลกิจการที่ดี ระบบการควบคุมภายใน ระบบการบริหารความเสี่ยง
การปฏิบัติตามกฎเกณฑ์ทางการ การพิจารณาแผนงานตรวจสอบ
การสอบทานผลการปฏิบัติงานของสายงานตรวจสอบ และของสำนักกำกับกฎระเบียบและข้อบังคับ
เป็นต้น การปฏิบัติหน้าที่ได้กระทำอย่างอิสระบนพื้นฐานของกฎหมาย
ความโปร่งใสและหลักธรรมาภิบาล เพื่อรักษาผลประโยชน์ให้กับองค์กรอย่างถูกต้อง

คณะกรรมการตรวจสอบ มีเครื่องมือในการปฏิบัติงาน
ประกอบด้วยสายงานตรวจสอบและสำนักกำกับกฎระเบียบข้อบังคับ
ซึ่งขึ้นตรงต่อคณะกรรมการตรวจสอบ ทำให้มีความเป็นอิสระในการปฏิบัติงาน
และมีความรู้ประสบการณ์ในระดับที่เพียงพอ

ในปี 2549 ได้ปฏิบัติหน้าที่โดยมีการประชุมคณะกรรมการตรวจสอบ รวม 8 ครั้ง ซึ่งประชุมร่วมกับ
ผู้ที่เกี่ยวข้อง ได้แก่ สายงานตรวจสอบ สำนักกำกับกฎระเบียบและข้อบังคับ สายงานบัญชีกลุ่มธนชาต
ผู้สอบบัญชี เป็นต้น เพื่อรับทราบ พิจารณา และให้แนวทางในการกำกับดูแล
อีกทั้งคณะกรรมการตรวจสอบได้เข้าร่วมประชุมในคณะกรรมการบริษัท
เพื่อรับทราบผลการดำเนินงานของหน่วยงานต่าง ๆ รวมทั้งบริษัทในเครือ และพิจารณา
ติดตามผลการดำเนินการแก้ไข จากการปฏิบัติหน้าที่ของคณะกรรมการตามที่กล่าว
มีความเห็นสรุปได้ว่า
การบริหารจัดการของบริษัทฯและบริษัทกลุ่มธนชาตเป็นไปตามหลักการธรรมาภิบาล
งบการเงินของบริษัทมีการเปิดเผยข้อมูลอย่างเพียงพอถูกต้องเชื่อถือได้และเป็นไปตามหลักการบัญชีที่รับรองทั่วไป
การปฏิบัติตามข้อกฎหมายมีความน่า
เชื่อถือเนื่องจากเป็นนโยบายหลักของบริษัทที่ต้องการดำเนินธุรกิจบนหลักธรรมาภิบาล
ระบบการควบคุมภายในมีความรัดกุมเพียงพอและมีการพัฒนาอย่างต่อเนื่อง
ระบบการบริหารความเสี่ยงของบริษัทฯ ได้วางครอบคลุมไว้ทุกด้านเพียงพอ
มีฝ่ายงานที่ดูแลโดยเฉพาะเพื่อทำหน้าที่ติดตามและปรับให้สอดคล้องทันต่อสถานการณ์ บริษัทฯ
ไม่มีรายการที่ก่อให้เกิดความขัดแย้งทางผลประโยชน์
การปฏิบัติงานของคณะกรรมการตรวจสอบได้รับความร่วมมือจากฝ่ายจัดการและผู้เกี่ยวข้องเป็นอย่างดีและเป็นไปด้วยความอิสระเป็นที่น่าพอใจ

คณะกรรมการตรวจสอบเห็นควรเสนอให้บริษัท สำนักงาน เอินส์ท แอนด์ ยัง จำกัด
เป็นผู้สอบบัญชีของบริษัทฯ ต่ออีกปีหนึ่ง
โดยเห็นว่าเป็นสำนักงานที่ได้รับความเชื่อถือในระดับชั้นนำของประเทศ
มีความเข้าใจในธุรกิจเป็นอย่างดี บุคลากรมีความรู้และประสบการณ์
จึงเห็นควรให้บริษัทเสนอต่อผู้ถือหุ้นเป็นผู้สอบบัญชีของบริษัทฯ ในปี 2550 ต่อไป

  (นายสมมาตร พูนภักดี)

  ประธานกรรมการตรวจสอบ